*Erre az ember így szólt: „Hiszek, Uram.” És leborulva imádta őt. (Jn 9,38)* 2.

Imádta Őt. Az imádat egy összetett dolog, amelyben kifejezem tiszteletemet, hódolatomat Isten felé. Imádatban nem a kezét keresem, amellyel cselekszik, nem sorolom kívánságaimat hanem „csak” kifejezem örömömet azért, mert megismerhettem. Kifejezem hálámat, mert része az életemnek, pontosabban én vagyok az Ő része, hisz bennem él. Megajándékozott jelenlétével, ott lehetek egészen közel mellette, mert a golgotai kereszt áldozata eltávolította az akadályt, a bűnt, ami elválasztott Istentől, az Atyától.

Imádatomat kifejezhetem testtartásommal is. Leborulok, mert belülről ezt érzem és nem azért mert kötelező. Önként teszem, nem előírás vagy elvárás szerint. Ahogy a meggyógyult emberünk is tette.

Imádom Őt azért, Aki, amilyennek megismertem. A Jó, a Szent az Igaz, a Mindenható Isten méltó az ember imádatára. Egyedül Ő méltó rá! Imádd Őt! *Vadon Gyula*